text: ভোট বর্জন করতে বলেছেন বিএনপি প্রার্থী | DailySurma.com
  তাঁর এলাকায় পুলিশ ও প্রশাসনের সহায়তায় শাসক দলের পেটোয়া বাহিনী সন্ত্রাসী কার্যক্রম চালিয়ে যাচ্ছে। নির্বাচনী প্রচারের শেষ দিনেও তিনি প্রচার কাজ করতে পারেননি। এ অবস্থায় কেন্দ্র চাইলে নির্বাচন বর্জনকে স্বাগত জানানোর কথা বলেন দলটির কেন্দ্রীয় এই প্রচার সম্পাদক। আর বর্জনের বিষয়ে তাঁর ইচ্ছার কথা তিনি কেন্দ্রকেও জানিয়েছেন।
  তবে লক্ষ্মীপুরের জেলা প্রশাসক ও রিটার্নিং কর্মকর্তা অঞ্জন কুমার পাল বলেন, 'উনি (এ্যানি) যখন যে সহযোগিতা চেয়েছেন, তা দিয়েছি। গতকালও ওনার সঙ্গে কথা হলো। এত দিন একবারও কোনো অভিযোগ এল না। আজ কেন তিনি অভিযোগ করলেন?' আজ প্রচার না চালাতে পারার বিষয়ে জেলা প্রশাসক বলেন, 'আজ সবারই প্রচারণা কম দেখছি। আজ তো কোনো কিছু তিনি (এ্যানি) চালাননি।'